ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
হলমার্কিং প্রকল্প বিরাট সাফল্য লাভ করেছে
নতুন দিল্লি, ২১ অগাস্ট ,২০২১
ব্যুরো অফ ইন্ডিয়ান স্ট্যান্ডার্ডস-এর মহানির্দেশক ভারতে অলংকার ক্ষেত্রে হলমার্কিং-এর অগ্রগতির বিষয়ে আয়োজিত এক সাংবাদিক বৈঠকে জানিয়েছেন, হলমার্কিং প্রকল্প দ্রুত সাফল্য লাভ করেছে । খুব অল্প সময়ের মধ্যে ১ কোটির বেশি অলংকারে হলমার্ক করা হয়েছে । তিনি জানান, খুব কম সময়ের মধ্যে ৯০,০০০ অলংকার প্রস্তুতকারী এই প্রকল্পে নাম নথিভুক্ত করেছেন । মহানির্দেশক আরও বলেন, অলংকার প্রস্তুতকারীদের সমর্থন ও সহযোগিতার কারণে এই প্রকল্পটি খুব অল্প সময়ের মধ্যে সাফল্য লাভ করেছে । চলতি বছরের পয়লা জুলাই থেকে ২০ অগাস্ট পর্যন্ত এই প্রকল্পের আওতায় ৯১,৬০৩ জন অলংকার প্রস্তুতকারী নাম নথিভুক্ত করেছেন । পাশাপাশি অলংকারে হলমার্কিংয়ের সংখ্যাও বৃদ্ধি পেয়েছে ।
হলমার্কিং-এর এই গতি প্রসঙ্গে বিআইএস-এর মহানির্দেশক জানান, চলতি বছরের পয়লা জুলাই থেকে ১৫-ই জুলাই পর্যন্ত যেখানে ১৪.২৮ লক্ষ গহনার হলমার্কিং হয়েছিল, পয়লা অগাস্ট থেকে ১৫-ই অগাস্ট পর্যন্ত তা বৃদ্ধি পেয়ে ৪১.৮১ লক্ষ হয়েছে । ২০ অগাস্ট শুধুমাত্র এক দিনেই ৩ লক্ষ ৯০ হাজার গহনার হলমার্ক করা হয়েছে । যদি এই ধারাবাহিকতা চলতে থাকে তাহলে এক বছরের মধ্যে ১০ কোটি গহনার হলমার্ক করার ক্ষেত্রে কোন সমস্যা হবে না । তিনি বলেন, সরকার অলংকার শিল্পের প্রসারে যথাযথ উদ্যোগ গ্রহণ করেছে । এই শিল্পের দাবিদাওয়ার প্রতি সরকার যথেষ্ট সংবেদনশীল । কেন্দ্রীয় মন্ত্রক, উপভোক্তা বিষয়ক বিভাগ গহনায় বাধ্যতামূলকভাবে হলমার্কিং-এর প্রকল্প চালু করার আগে একটি উচ্চস্তরীয় বিশেষজ্ঞ কমিটি গঠন করে। ইতিমধ্যে এই কমিটির তিনটি বৈঠকও হয়েছে । গহনায় বাধ্যতামূলক হলমার্কিং সুষ্ঠুভাবে বাস্তবায়নের জন্য কমিটির সুপারিশকৃত ব্যবস্থা গ্রহণে একটি উপদেষ্টা কমিটি গঠন করা হয় । এই কমিটি কিছুদিন আগে সরকারের কাছে রিপোর্ট জমা দিয়েছে । অলংকার নির্মাতা, পাইকেরী বিক্রেতা, খুচরো বিক্রেতা, উপভোক্তা গোষ্ঠী এবং সংশ্লিষ্ট সকল পক্ষের সঙ্গে বৈঠকের পর এই সিদ্ধান্ত নেওয়া হয়েছে । গহনা শিল্পের সঙ্গে যুক্ত কিছু অংশ যে ধর্মঘটের ডাক দিয়েছে, তার তীব্র নিন্দা জানান বিআইএস-এর মহানির্দেশক । তিনি বলেন, যেভাবে এই হলমার্কিং প্রকল্পে সাফল্য এসেছে এবং খুব অল্প সময়ের মধ্যে ১ কোটিরও বেশি গহনার হলমার্কিং প্রক্রিয়া শেষ হয়েছে,তার পর এই প্রকল্প স্থগিতা বা প্রত্যাহার করে নেওয়ার কোন প্রশ্নই আসে না । অলংকার শিল্পের সঙ্গে যুক্ত সকল সদস্যদের এই প্রকল্প বাস্তবায়নে পূর্ণ সহযোগিতা প্রদানে এগিয়ে আসার আহ্বান জানান তিনি । পাশাপাশি ধর্মঘট বা এই ধরণের কর্মকাণ্ড থেকে বিরত থাকার আর্জিও জানান বিআইএস-এর মহানির্দেশক । তিনি বলেন, সরকার তাদের প্রকৃত দাবিদাওয়াগুলি মেটানোর ক্ষেত্রে সম্পূর্ণভাবে প্রতিশ্রুতিবদ্ধ ।
CG/SS/NR
(Visitor Counter : 265
প্রধানমন্ত্রীরদপ্তর
অস্ট্রেলিয়ান সুপার – এর মুখ্য কার্যনির্বাহী পল শ্রোয়েডারের সঙ্গে সাক্ষাৎ প্রধানমন্ত্রীর
নয়াদিল্লি, ২৩ মে, ২০২৩
প্রধানমন্ত্রী শ্রী নরেন্দ্র মোদী ২৩ মে অস্ট্রেলিয়ান সুপার – এর মুখ্য কার্যনির্বাহী পল শ্রোয়েডারের সঙ্গে সাক্ষাৎ করেছেন।
বিশ্বে বিদেশি লগ্নির ক্ষেত্রে উচ্চ আর্থিক ক্ষমতাসম্পন্ন দেশগুলির মধ্যে অন্যতম ভারতের কৃতিত্বের কথা তুলে তাঁর কাছে তুলে ধরেন এবং অস্ট্রেলিয়ান সুপার’কে ভারতের অংশীদার হওয়ার আর্জি জানান। অস্ট্রেলিয়ান সুপার হ’ল –একটি অস্ট্রেলীয় বার্ধক্যভাতা সংক্রান্ত তহবিল। এর সদর দপ্তর ভিক্টোরিয়ার মেলবোর্নে অবস্থিত।
CG/MP/SB
(
পেট্রোলিয়ামওপ্রাকৃতিকগ্যাসমন্ত্রক
সরকার বিভিন্ন ধরনের আখ-ভিত্তিক কাঁচামাল থেকে প্রাপ্ত ইথানলের মূল্য বৃদ্ধি করেছে
নয়াদিল্লি, ২ ডিসেম্বর, ২০২১
কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ লোকসভায় এক লিখিত জবাবে জানিয়েছেন, ২০২১-২২ ইথানল সরবরাহ বর্ষে ইথানল মিশ্রিত পেট্রোল কর্মসূচির আওতায় বিভিন্ন ধরনের আখ-ভিত্তিক কাঁচামাল থেকে প্রাপ্ত ইথানলের মূল্য বাড়ানো হয়েছে। এর ফলে, ‘সি’ শ্রেণীর মোটা জাতীয় গুড় থেকে পাওয়া ইথানলের মূল্য লিটারপ্রতি ৪৬.৬৬ টাকা, ‘বি’ শ্রেণীর মোটা জাতীয় গুড় থেকে প্রাপ্ত ইথানলের মূল্য লিটারপ্রতি ৫৯.০৮ টাকা স্থির হয়েছে। এছাড়াও, আখের রস / আখ / আখের সিরাপ থেকে পাওয়া ইথানলের মূল্য স্থির হয়েছে লিটারপ্রতি ৬৩.৪৫ টাকা। তবে, জিএসটি এবং পরিবহণ খাতে খরচ সরবরাহকারীদের বহন করতে হবে।
সরকার রাষ্ট্রায়ত্ত তেল সংস্থাগুলিকে দ্বিতীয় প্রজন্মের  ইথানলের মূল্য স্থির করার অধিকার দিয়েছে। রাষ্ট্রায়ত্ত তেল সংস্থাগুলি ইতিমধ্যেই হরিয়ানার পানিপথে, পাঞ্জাবের ভাতিন্ডায়, ওড়িশার বরাগড়ে, আসামের নুমালিগড়ে এবং কর্ণাটকের দেবানগিরিতে ২জি ইথানল জৈব শোধনাগার গড়ে তুলছে।
সরকার দেশে জৈব জ্বালানির ব্যবহার বাড়াতে একগুচ্ছ পদক্ষেপ গ্রহণ করেছে। এজন্য আখ ও বিভিন্ন ধরনের খাদ্যশস্য ইথানল উৎপাদনের জন্য ব্যবহার করা হচ্ছে। দেশে ইথানলের মূল্য ও উৎপাদন ২০১৭ থেকে ধারাবাহিকভাবে বেড়েছে। ইথানল মিশ্রিত পেট্রোলিয়াম কর্মসূচিতে জিএসটি হার সর্বনিম্ন ৫ শতাংশই রাখা হয়েছে। এমনকি, ইথানলের অবাধ সরবরাহে শিল্প  আইন সংশোধন করা হয়েছে। ইথানল উৎপাদন ক্ষমতা বাড়াতে সুদ ছাড় কর্মসূচি চালু রয়েছে।
CG/BD/DM/
(Visitor Counter : 100
প্রধানমন্ত্রীরদপ্তর
উরস্ উপলক্ষে আজমের শরীফ দরগায় চাদর নিবেদন করেছেন প্রধানমন্ত্রী
নয়াদিল্লি, ২৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজমের শরীফ দরগার খাজা মৈনুদ্দিন চিস্তির উরস্ উপলক্ষে চাদর নিবেদন করেছেন।
এক ট্যুইটে প্রধানমন্ত্রী বলেন;
“আজমের শরীফ দরগার খাজা মৈনুদ্দিন চিস্তির উরস্ উপলক্ষে চাদর নিবেদন করছি।”
PG/PM/NS
(
যুবওক্রীড়াবিষয়কমন্ত্রক
কোভিড-১৯ এ আক্রান্ত হয়েছেন এমন হাই-পারফরম্যান্স অ্যাথলিটদের খেলাধূলায় ফিরে আসার ক্ষেত্রে সাই – এর এসওপি
নয়াদিল্লি, ০৩ অক্টোবর, ২০২০
স্পোর্ট অথরিটি অফ ইন্ডিয়া বা সাই কোভিড-১৯ এ আক্রান্ত হয়েছেন, এমন ক্রীড়াবিদ এবং যাঁরা সাই কেন্দ্রগুলিতে প্রশিক্ষণ নিচ্ছেন, এমন হাই-পারফরম্যান্স অ্যাথলিটদের জন্য নীতি-নির্দেশিকা  জারি করেছে। প্রত্যেক অ্যাথলিটের স্বাস্থ্য ও ফিটনেসের বিষয়টি বিবেচনায় রেখেই এই নির্দেশিকা জারি করা হয়।
সাই – এর নতুন নির্দেশিকা, যার নামকরণ করা হয়েছে ‘গ্র্যাজুয়েটেড রিটার্ন টু প্লে’ বা খেলার মাঠে ধীরে ধীরে ফিরে এসেছেন, এমন অ্যাথলিটদের জন্য সাই – এর আধিকারিক ও অন্যান্য কর্মীদেরকে প্রত্যেক অ্যাথলিটের ক্রীড়া নৈপুণ্যের অগ্রগতির ওপর নজর রাখার জন্য বলা হয়েছে। কোভিড-১৯ এ যে সমস্ত ক্রীড়াবিদ আক্রান্ত হয়েছিলেন, তাঁরা পুনরায় খেলার মাঠে ফিরে আসার পর অগ্রগতির মাপকাঠি নিরূপণেই সাই – এর এই সিদ্ধান্ত।
কোভিড-১৯ সংক্রমণের ওপর ভিত্তি করে ৩টি শ্রেণীতে নির্দেশিকাগুলিকে ভাগ করা হয়েছে। ১০ দিনের মধ্যে যাঁরা সুস্থ হয়ে উঠেছেন, সেই সমস্ত ক্রীড়াবিদদের ক্যাটাগরি-১ এ। ১০ বা তার বেশি দিন পর যাঁরা সুস্থ হয়েছেন তাঁদের ক্যাটাগরি-২’তে এবং কোভিড আক্রান্ত পরবর্তী সময়ে খেলার মাঠে ফিরে আসার পর অ্যাথলিটদের আর কোনও শারীরিক উপসর্গ রয়েছে কিনা, তার ওপর ভিত্তি করে ক্যাটাগরি-৩ স্থির করা হয়েছে।
নতুন নীতি-নির্দেশিকার আওতায় সাই – এর সমস্ত আধিকারিকদের কঠোর নির্দেশ জারি করে বলা হয়েছে, কোভিড-১৯ এ আক্রান্ত হয়েছেন এমন ক্রীড়াবিদদের প্রশিক্ষণে প্রয়জনীয় যাবতীয় দায়িত্ব গ্রহণ করতে। এছাড়াও, সাই কর্তৃপক্ষ প্রতিটি কেন্দ্রে চিকিৎসা ও প্যারা-মেডিকেল বিশেষজ্ঞদের চিহ্নিত করছে, যাঁদেরকে কোভিড-১৯ এ আক্রান্ত হয়েছেন, এমন অ্যাথলিটদের ওপর এই ভাইরাসের প্রভাব নিরূপণের জন্য বলা হয়েছে।
প্রশিক্ষকদের নির্দেশ দিয়ে বলা হয়েছে, স্বাভাবিক অবস্থায় অ্যাথলিটরা যে প্রশিক্ষণ কর্মসূচিতে অংশ নেন, কোভিড আক্রান্ত হওয়ার পর সুস্থ হয়ে যাঁরা খেলার মাঠে ফিরেছেন, তাঁদের প্রাথমিকভাবে প্রশিক্ষণের সমগ্র প্রক্রিয়ার ৫০ শতাংশ কার্যকর করতে।
প্রতিটি প্রশিক্ষণ পর্বের সময়, প্রশিক্ষণের পূর্বে ও পরে প্রত্যেক অ্যাথলিটের শারীরিক অবস্থা পর্যবেক্ষণ করা হবে এবং সে সময় যদি কোনও অ্যাথলিটের অযাচিত কোনও উপসর্গ দেখা দেয়, সেক্ষেত্রে তৎক্ষণাৎ সাই – এর চিকিৎসক দলকে প্রয়োজনীয় ব্যবস্থা গ্রহণের জন্য জানাতে বলা হয়েছে।
CG/BD/SB
(Visitor Counter : 165
খাদ্যপ্রক্রিয়াকরণশিল্পমন্ত্রক
কেন্দ্র ২০২০-২১ থেকে ২০২৪-২৫ পর্যন্ত দু'লক্ষ খাদ্য প্রক্রিয়াকরণ শিল্প কেন্দ্র তৈরি এবং উন্নয়ন ঘটাবে, এ জন্য ব্যয় করা হবে ১০ হাজার কোটি টাকা- শ্রী প্রহ্লাদ সিং প্যাটেল
নতুন দিল্লি, ২৩ জুলাই, ২০২১
কেন্দ্রীয় খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রহ্লাদ সিং প্যাটেল আজ জানিয়েছেন যে, আত্মনির্ভর ভারত অভিযানের অঙ্গ হিসেবে মন্ত্রকের পক্ষ থেকে সারাদেশে দু'লক্ষ খাদ্য প্রক্রিয়াকরণ শিল্প তৈরি এবং উন্নয়ন ঘটানো হবে। এই শিল্পগুলি স্থাপন বা উন্নয়নের জন্য ২০২০-২১ অর্থবছর থেকে শুরু করে ২০২৪-২৫ অর্থ বছর পর্যন্ত ১০ হাজার কোটি টাকা ব্যয় করা হবে।
রাজ্যসভায় এক লিখিত প্রশ্নের জবাবে শ্রী প্যাটেল জানিয়েছেন, প্রধানমন্ত্রী ফর্মালাইজেশন অফ মাইক্রো ফুড প্রসেসিং এন্টারপ্রাইজেস প্রকল্পের মাধ্যমে কেন্দ্রীয় সরকার এই খাদ্য প্রক্রিয়াকরণ কেন্দ্রগুলি তৈরি এবং উন্নয়নের জন্য আর্থিক সাহায্য ছাড়াও কারিগরি ও ব্যবসা সংক্রান্ত সহযোগিতা করবে।
এছাড়াও খাদ্য প্রক্রিয়াকরণ শিল্প মন্ত্রকের পক্ষ থেকে একটি প্রকল্প রূপায়ণ করা হয়েছে। প্রধানমন্ত্রী কিষান সম্পদ যোজনা নামে এই প্রকল্পটি ২০১৬-১৭ অর্থবছর থেকে শুরু হয়েছে। যে প্রকল্পের মাধ্যমে খাদ্য প্রক্রিয়াকরণ শিল্পগুলির উন্নয়ন ঘটানো হচ্ছে। এর মধ্যে কৃষি ভিত্তিক পণ্যও রয়েছে। যার ফলে কৃষকদের আয় বেড়েছে।
প্রধানমন্ত্রী কিষান সম্পদ যোজনার অঙ্গ হিসাবে রয়েছে-
১) মেগা ফুড পার্ক।
২) সুসংহত কোল্ড চেইন এবং মান সংযোজন পরিকাঠামো।
৩) খাদ্য প্রক্রিয়াকরণ শিল্প ও খাদ্য সংরক্ষণ কেন্দ্র স্থাপন অথবা বিস্তার।
৪) কৃষিভিত্তিক ক্লাস্টারের পরিকাঠামোগত উন্নয়ন।
৫) অগ্রবর্তী এবং পশ্চাদ্বর্তী ক্ষেত্রে সংযোগ সৃষ্টি করা।
৬) খাদ্য সুরক্ষা এবং গুণগত মান সংক্রান্ত পরিকাঠামো।
৭) মানবসম্পদ ও কেন্দ্র গড়ে তোলা।
৮) সবুজ অভিযান।
খাদ্য প্রক্রিয়াকরণ শিল্প মন্ত্রকের পক্ষ থেকে এ পর্যন্ত ৪১ টি মেগা ফুড পার্ক, ৩৫৩ টি কোল্ড চেইন প্রকল্প, ৬৩ টি কৃষি প্রক্রিয়াকরণ ক্লাস্টার, ২৯২ টি খাদ্য প্রক্রিয়াকরণ কেন্দ্র, ৬৩ টি অগ্রবর্তী ও পশ্চাদ্বর্তী লিংকেজ প্রকল্প এবং ৬ টি সবুজ অভিযান প্রকল্পের অনুমোদন সারাদেশ জুড়ে দেওয়া হয়েছে।
এই প্রকল্প গুলি অনুমোদনের ফলে মোট ৩৪ লক্ষ কৃষক উপকৃত হবেন। কেবল এক একটি প্রকল্পেই ৯৫০০ কৃষকের সুবিধা মিলবে।
CG/ SB
(Visitor Counter : 133
প্রতিরক্ষামন্ত্রক
মহাকাশে মনুষ্য অভিযান সফল করার লক্ষ্যে উপযুক্ত মানব-কেন্দ্রিক প্রযুক্তি ব্যবস্থা গড়ে তোলার জন্য মউ স্বাক্ষর
নয়াদিল্লি, ১৭ সেপ্টেম্বর, ২০১৯
ভারতীয় মহাকাশ গবেষণা সংস্থা, ইসরো মহাকাশ যানের সাহায্যে মানুষের মহাশূণ্যে যাত্রার ক্ষমতা প্রদর্শনের লক্ষ্যে মানব-কেন্দ্রিক প্রযুক্তি ব্যবস্থা গড়ে তোলার জন্য প্রতিরক্ষা গবেষণা ও উন্নয়ন সংস্থা -র সঙ্গে সমঝোতাপত্র স্বাক্ষর করেছে। এ ধরনের অভিযানের উপযোগী প্রযুক্তি ও বিভিন্ন ব্যবস্থা গড়ে তোলার জন্য ইসরোর হিউম্যান স্পেস ফ্লাইট সেন্টারের নির্দেশক ডঃ এস উন্নিকৃষ্ণন নায়ার ডিআরডিও-র একাধিক গবেষণা প্রতিষ্ঠানের সঙ্গে সমঝোতাপত্রে স্বাক্ষর করেছেন। স্বাক্ষরদান অনুষ্ঠানে প্রতিরক্ষা গবেষণা ও উন্নয়ন দপ্তরের সচিব তথা ডিআরডিও-র চেয়ারম্যান ডঃ জি সতীশ রেড্ডি সহ জৈব-বিজ্ঞান বিভাগের বিজ্ঞানী ও মহানির্দেশক ডঃ এ কে সিং উপস্থিত ছিলেন।
ডিআরডিও-র যে সংস্থাগুলির সঙ্গে সমঝোতাপত্র স্বাক্ষরিত হয়েছে তার মধ্যে রয়েছে – এরিয়াল ডেলিভারি রিসার্চ অ্যান্ড ডেভেলপমেন্ট এস্টাব্লিশমেন্ট, ডিফেন্স ফুড রিসার্চ ল্যাবরেটরি, ডিফেন্স বায়ো-ইঞ্জিনিয়ারিং অ্যান্ড ইলেক্ট্রো-মেডিকেল ল্যাবরেটরি, সেন্টার ফর ফায়ার, এক্সপ্লোসিভ অ্যান্ড এনভায়রনমেন্ট সেফটি, ডিফেন্স ইনস্টিটিউট অফ সাইকোলজি অ্যান্ড অ্যালায়েড সায়েন্সেস এবং ইনস্টিটিউট অফ নিউক্লিয়ার মেডিসিন অ্যান্ড অ্যালায়েড সায়েন্সেস।
সমঝোতাপত্র স্বাক্ষর অনুষ্ঠানে ডঃ রেড্ডি বলেন, ডিআরডিও-র বিভিন্ন গবেষণাগারের কাছে যে প্রযুক্তিগত উৎকর্ষতা রয়েছে তা মহাকাশে মনুষ্য অভিযানের প্রয়োজনীয়তা মেটাতে উপযোগী হবে। ডিআরডিও-র পক্ষ থেকে যে সমস্ত জরুরি প্রযুক্তি ইসরোকে দেওয়া হবে তার মধ্যে রয়েছে – স্পেস ফুড বা মহাকাশে নভঃশ্চরদের খাবার সংক্রান্ত প্রযুক্তি, নভঃশ্চরদের স্বাস্থ্যে নজরদারি এবং অত্যাবশ্যকীয় জীবনদায়ী সামগ্রী, বিকিরণ বিশ্লেষণ ও তা থেকে সুরক্ষা, ভূ-পৃষ্ঠে ফিরে আসার সময় নিরাপদে অবতরণের উপযোগী প্যারাস্যুট ও অন্যান্য প্রযুক্তি। ডিআরডিও-র জৈব-বিজ্ঞান বিভাগের মহানির্দেশক ডঃ এ কে সিং বলেন, ইসরোকে সমস্ত সহায়তা প্রদানে তাঁর সংস্থা প্রতিশ্রুতিবদ্ধ। এই অভিযানে প্রয়োজনীয় প্রযুক্তির ব্যাপারে নির্দিষ্ট সময়সীমা মেনে কাজ শুরু হয়েছে। ২০২২-এ ভারতের স্বাধীনতার ৭৫তম বার্ষিকী উদযাপনের পূর্বেই ইসরো এই বিশেষ ক্ষমতা প্রদর্শনের লক্ষ্য রেখেছে।
SSS/BD/DM
(Visitor Counter : 73
অর্থমন্ত্রক
ইসিএলজিএস-এর আওতায় ১ লক্ষ কোটি টাকার বেশি ঋণ সহায়তা
নয়াদিল্লি, ২০ আগস্ট, ২০২০
ভারত সরকারের আর্থিক নিশ্চয়তার ওপর ভিত্তি করে আপৎকালীন ঋণ সহায়তা নিশ্চয়তা কর্মসূচির আওতায় ১০০ শতাংশ পর্যন্ত ঋণ সহায়তা দেওয়া হয়ে থাকে। এই কর্মসূচির মাধ্যমে সরকারি ও বেসরকারি ক্ষেত্রের ব্যাঙ্কগুলি গত ১৮ আগস্ট পর্যন্ত ১ লক্ষ ৫০ হাজার কোটি টাকার বেশি ঋণ সহায়তা মঞ্জুর করেছে। মোট মঞ্জুরিকৃত ঋণ সহায়তার মধ্যে ১ লক্ষ কোটি টাকা ইতিমধ্যেই প্রাপকদের দেওয়া হয়েছে। কোভিড-১৯ জনিত লকডাউনের দরুণ আর্থিক বোঝা লাঘব করতে কেন্দ্রীয় সরকার আত্মনির্ভর ভারত প্যাকেজের আওতায় ১০০ শতাংশ পর্যন্ত আপৎকালীন ঋণ সহায়তা নিশ্চয়তা কর্মসূচির কথা ঘোষণা করে। এই কর্মসূচির মাধ্যমে বিভিন্ন ক্ষেত্রকে বিশেষ করে, ক্ষুদ্র ও মাঝারি শিল্প সংস্থা ঋণ সহায়তার সুবিধা পাচ্ছে।
কর্মসূচির আওতায় রাষ্ট্রায়ত্ত ব্যাঙ্কগুলি ৭৬,০৪৪ কোটি ৪৪ লক্ষ টাকা ঋণ সহায়তা মঞ্জুর করেছে। এর মধ্যে ৫৬,৪৮৩ কোটি ৪১ লক্ষ টাকা ঋণ ইতিমধ্যেই দেওয়া হয়েছে। অন্যদিকে বেসরকারি ক্ষেত্রের ব্যাঙ্কগুলি ৭৪,৭১৫ কোটি ২ লক্ষ টাকা ঋণ সহায়তার মধ্যে ৪৫,৭৬২ কোটি ৩৬ লক্ষ টাকা ঋণ ইতিমধ্যেই প্রাপকদের হাতে তুলে দিয়েছে। কর্মসূচির আওতায় অগ্রণী ঋণ সহায়তাকারী ব্যাঙ্কগুলির মধ্যে রয়েছে ভারতীয় স্টেট ব্যাঙ্ক, কানাড়া ব্যাঙ্ক, পাঞ্জাব ন্যাশনাল ব্যাঙ্ক, ব্যাঙ্ক অফ ইন্ডিয়া, ইউনিয়ন ব্যাঙ্ক অফ ইন্ডিয়া এবং এইচডিএফসি ব্যাঙ্ক লিমিটেড।
(CG/BD/DM
স্বাস্থ্যওপরিবারকল্যাণমন্ত্রক
ভারতে ৮১ দিন পর দৈনিক আক্রান্তের সংখ্যা ৬০ হাজারের নিচে নেমেছে, গত ২৪ ঘণ্টায় নতুন করে আক্রান্তের সংখ্যা ৫৮ হাজার ৪১৯
ভারতের সক্রিয়ভাবে আক্রান্তের সংখ্যা নেমে হয়েছে ৭ লক্ষ ২৯ হাজার ২৪৩
সুস্থতার সংখ্যা বেড়ে হয়েছে ৯৬.২৭ শতাংশ
দৈনিক আক্রান্তের হার পুনরায় কমে ৩.২২ শতাংশ, লাগাতার ১৩ দিন ধরে ৫ শতাংশের নিচে রয়েছে
নতুন দিল্লি, ২০ জুন, ২০২১
ভারতে গত ২৪ ঘণ্টায় নতুন করে করোনায় আক্রান্তের সংখ্যা কমে হয়েছে ৫৮ হাজার ৪১৯। উল্লেখযোগ্যভাবে ৮১ দিন পর যা ৬০ হাজারের নিচে হয়েছে। এর ফলে, লাগাতার ১৩ দিন ধরে দৈনিক আক্রান্তের সংখ্যা ১ লক্ষের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৭ লক্ষ ২৯ হাজার ২৪৩। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৩০,৭৭৬ টি কমেছে, যা মোট আক্রান্তের কেবল ২.৪৪ শতাংশ।
ভারতে দৈনিক ভিত্তিতে সুস্থতার সংখ্যা গত ৩৮ দিন দৈনিক আক্রান্তের সংখ্যার তুলনায় বেশ কিছুটা বেশি রয়েছে। দেশে গত ২৪ ঘণ্টায় সুস্থ হয়েছেন ৮৭ হাজার ৬১৯ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ২৯,২০০টি বেশি।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৮৭ লক্ষ ৬৬ হাজার ০০৯ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৮৭ হাজার ৬১৯ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৬.২৭ শতাংশে।
দেশে গত ২৪ ঘণ্টায় ১৮ লক্ষ ১১ হাজার ৪৪৬টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৩৯ কোটি ১০ লক্ষ ১৯ হাজার ০৮৩। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ৩.৪৩ শতাংশ। অন্যদিকে, দৈনিক ভিত্তিতে আক্রান্তের হার কমে আজ হয়েছে ৩.২২ শতাংশ। এর ফলে, দৈনিক আক্রান্তের হার লাগাতার ১৩ দিন ৫ শতাংশের নিচে রয়েছে।
দেশব্যাপী টিকাকরণ অভিযানে আজ পর্যন্ত ২৭ কোটি ৬৬ লক্ষেরও বেশি কোভিড-১৯ টিকার ডোজ দেওয়া হয়েছে। গত ২৪ ঘন্টায় মোট ৩৮ লক্ষ ১০ হাজার ৫৫৪ টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্য অনুযায়ী এ পর্যন্ত মোট ২৭ কোটি ৬৬ লক্ষ ৯৩ হাজার ৫৭২ টি টিকার ডোজ দেওয়া হয়েছে।
এর মধ্যে ১ কোটি ১ লক্ষ ১৯ হাজার ২৪১ জন স্বাস্থ্যকর্মী প্রথম ডোজ এবং ৭০ লক্ষ ৬৫ হাজার ৮৮৯ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭১ লক্ষ ০৮ হাজার ৫৯৩ জন কর্মী প্রথম ডোজ এবং ৯০ লক্ষ ৩২ হাজার ৮১৩ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৫ কোটি ৪২ লক্ষ ২১ হাজার ১১০ জন প্রথম ডোজ এবং ১২ লক্ষ ২৭ হাজার ০৮৮ জন দ্বিতীয় ডোজ পেয়েছেন। অন্যদিকে, ৪৫-৬০ বছর বয়সী ৭ কোটি ৯৮ লক্ষ ১৬ হাজার ৫৫৯ জন প্রথম ডোজ এবং ১ কোটি ২৬ লক্ষ ৫৪ হাজার ১১৭ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৪৪ লক্ষ ২১ হাজার ৫৮৩ জন প্রথম ডোজ এবং ২ কোটি ১০ লক্ষ ২৬ হাজার ৫৭৯ জন দ্বিতীয় ডোজ পেয়েছেন।
CG/ SB
(Visitor Counter : 183
শিল্পওবাণিজ্যমন্ত্রক
সরকারের ই-মার্কেট প্লেসের মাধ্যমে কেনাকাটা বিগত ৩ বছরে ১০ গুণ বেড়েছে: কেন্দ্রীয় বাণিজ্য ও শিল্পমন্ত্রী শ্রী পীযুষ গোয়েল
নয়াদিল্লি, ২৭ জুন, ২০২৩
কেন্দ্রীয় বাণিজ্য ও শিল্প এবং গ্রাহক বিষয়ক ও খাদ্য এবং গণবন্টন ও বস্ত্রমন্ত্রী শ্রী পীযুষ গোয়েল বলেছেন, সরকারের ই-মার্কেট প্লেসের  মাধ্যমে কেনাকাটা বিগত ৩ বছরে ১০ গুণ বেড়েছে। মন্ত্রী জেম-এর সঙ্গে যুক্ত সকলের প্রশংসা করেন। নতুন দিল্লিতে তিনি গতকাল জেম আয়োজিত ‘ক্রেতা-বিক্রেতা গৌরব সম্মান সমারোহ ২০২৩-এর’ ভাষণ দিচ্ছিলেন।
শ্রী পীযুষ গোয়েল পুরস্কার প্রাপকদের প্রচেষ্টার প্রশংসা করেন। দেশের সরকারি ক্রয়-বিক্রয় ব্যবস্থাপনায় উল্লেখযোগ্য পরিবর্তন আসায় সংশ্লিষ্ট সকলের ভূমিকার প্রশংসা করেন তিনি। মন্ত্রী বলেন, প্রধানমন্ত্রী নরেন্দ্র মোদী প্রযুক্তি ব্যবহারের মাধ্যমে যেভাবে স্বচ্ছ ও কার্যকরভাবে কেনাকাটা লক্ষ্য নিয়েছেন তা পূরণে জেম বিশেষ ভূমিকা পালন করছে। বিগত ৭ বছরে এই ক্ষেত্রে উল্লেখযোগ্য পরিবর্তন এসেছে।
শ্রী পীযূষ গোয়েল বলেন, কেন্দ্রীয় ও রাজ্য সরকারি দপ্তরগুলিতে বিভিন্ন জিনিস ক্রয় করার সময় জেম ব্যবহার বৃদ্ধি পাওয়ায় কর দাতাদের অর্থ সঞ্চয় হচ্ছে। মন্ত্রী আশা-প্রকাশ করেন ২০২২-২৩ অর্থবর্ষে সরকারি পোর্টাল জেম-এর মাধ্যমে পণ্য ক্রয়ের পরিমান ৩ লক্ষ কোটি টাকা ছাড়াবে। ইতিমধ্যেই তা ২ লক্ষ কোটি টাকা ছাড়িয়েছে।
মন্ত্রী আরও জানান বাণিজ্য ও শিল্প মন্ত্রক এই ব্যবস্থাপনার মানোন্নয়নে অবিরাম চেষ্টা চালাচ্ছে। জেম-এ একটি নতুন ব্যবস্থাপনা আনা হয়েছে। শ্রী গোয়েল বলেন, ভারতের বৃহত্তম সফ্টওয়্যার রপ্তানীকারক টিসিএস ভারত সরকারের পোর্টাল জেম-এর রক্ষণাবেক্ষণ করছে।
পুরস্কার বিতরণী অনুষ্ঠানে উপস্থিত ছিলেন বাণিজ্য ও শিল্প প্রতিমন্ত্রী শ্রীমতী অনুপ্রিয়া প্যাটেল, জেম-এর সিইও শ্রী পি কে সিং এবং সরকারের অন্যান্য পদস্থ আধিকারিকরা। পুরস্কার প্রদান করেন শ্রী পীযূষ গোয়েল এবং শ্রীমতী অনুপ্রিয়া প্যাটেল।
জেম সরকারি ক্রেতা-বিক্রেতাদের সাফল্য উদযাপনের জন্য এই ক্রেতা-বিক্রেতা গৌরব সম্মান সমারোহ ২০২৩ আয়োজন করেছিল। ৩১ মার্চ ২০২৩ পর্যন্ত জেম-এ ক্রয়-বিক্রয়ের পরিমান ২ লক্ষ কোটি টাকা ছাড়িয়েছে।
উল্লেখ্য, ২০১৬ সালে বাণিজ্য ও শিল্প মন্ত্রক সব কেন্দ্রীয় সরকারি দপ্তরগুলির পণ্য কেনাকাটার জন্য অনলাইন ব্যবস্থাপনা ই-মার্কেট  চালু করে। জেম-এর আওতায় ৬৩ হাজারের বেশি সরকারি ক্রেতা সংগঠন রয়েছে এবং ৬২ লক্ষের বেশি বিক্রেতা ও পরিষেবা প্রদানকারী রয়েছে।
CG/PM/NS
(Visitor Counter : 57
প্রতিরক্ষামন্ত্রক
কোভিড-১৯ এর বিরুদ্ধে লড়াই-এ ইসিএইচএস-এর আওতায় থাকা পরিবারগুলি পালস অক্সিমিটার কিনলে একটির দাম ফেরত পাবেন
নতুন দিল্লী, ৮ জুলাই, ২০২০
কোভিড-১৯ এ সংক্রমিত রোগীদের শারীরিক অবস্থা জানার জন্য রক্তে অক্সিজেনের পরিমাণ মেপে দেখা হয়। প্রতিরক্ষা মন্ত্রকের প্রাক্তন সেনাকর্মী কল্যাণ দপ্তর সিদ্ধান্ত নিয়েছে এক্স সার্ভিস-মেন কন্ট্রিবিউটরি হেলথ স্কিম -এর আওতায় পালস্ অক্সিমিটার কিনলে একটি অক্সিমিটারের দাম ফেরত দেওয়া হবে।
এক্ষেত্রে ইসিএইচএস-এর সুবিধেভোগীদের পরিবারের কোন সদস্য কোভিড সংক্রমিত হলে পরিবার পিছু একটি মাত্র পালস অক্সিমিটারের দাম দেওয়া হবে। যদি কোনো পরিবারে একাধিক সদস্য কোভিডের সংক্রমিত হন সেক্ষেত্রেও পরিবার পিছু একটিই অক্সিমিটারের দাম পাওয়া যাবে।
তবে ওই অক্সিমিটারের দাম সর্বোচ্চ ১২০০ টাকা হতে হবে।
(CG/CB/SKD
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৯ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৫ কোটি ৫৫ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৩৬৫
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ১ হাজার ১৯৪ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ১ হাজার ১৯৬
দেশে গত ২৪ ঘন্টায় নতুন করে আক্রান্তের সংখ্যা ১ হাজার ১৫০
দৈনিক ভিত্তিতে আক্রান্তের হার ০.২৫ শতাংশ
সাপ্তাহিক ভিত্তিতে আক্রান্তের হার ০.২৩ শতাংশ
এখনও পর্যন্ত মোট নমুনা পরীক্ষা হয়েছে ৭৯ কোটি ৩৪ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৬৬ হাজার ৩৬২
CG/BD/AS/
(Visitor Counter : 77
বৈদ্যুতিন ও তথ্যপ্রযুক্তি মন্ত্রক
রাজীব চন্দ্রশেখর উত্তর-পূর্বে পাঁচটি এনআইইএলআইটি কেন্দ্রের উদ্বোধন করেছেন
নতুন দিল্লি, ০৬ মে, ২০২২
বৈদ্যুতিন ও তথ্য প্রযুক্তি, শিল্পোদ্যোগ এবং দক্ষতা উন্নয়ন প্রতিমন্ত্রী শ্রী রাজীব চন্দ্রশেখর ডিব্রুগড়, ডিমাপুর, জোড়হাট, পাসিঘাট এবং সেনাপতিতে শিক্ষিত যুবদের দক্ষতা বৃদ্ধির জন্য উত্তর-পূর্বে বৈদ্যুতিন ও তথ্য প্রযুক্তির জাতীয় প্রতিষ্ঠান -এর পাঁচটি কেন্দ্রের উদ্বোধন করেছেন।
উত্তর-পূর্বাঞ্চল সফরের তৃতীয় তথা শেষ দিনে আজ ডিমাপুরে আয়োজিত একটি অনুষ্ঠানে এই কেন্দ্রগুলির উদ্বোধন করে কেন্দ্রীয় প্রতিমন্ত্রী বলেন, প্রধানমন্ত্রী শ্রী নরেন্দ্র মোদী দেশের অন্য উন্নত অঞ্চলের সঙ্গে উত্তর-পূর্বাঞ্চলের উন্নয়নের যে স্বপ্ন দেখেছেন, তা বাস্তবায়নে এই পদক্ষেপ নেওয়া হয়েছে। তিনি জানান, কোহিমায় প্রায় সাত মাস আগে সফটওয়্যার টেকনোলজি পার্কস অফ ইন্ডিয়া -তে একজন শিল্পোদ্যোগী ছিলেন। এখন সেখানে একাধিক উদ্যোক্তা জায়গা করে নিয়েছেন। নাগাল্যান্ড উত্তর-পূর্বের ভবিষ্যৎ বলেও উল্লেখ করেন তিনি। সাধারণ মানুষের জীবনে ইতিবাচক পরিবর্তন নিয়ে আসার ক্ষেত্রে প্রযুক্তির ব্যবহারের কথা স্মরণে রেখে ২০১৪ সালে প্রধানমন্ত্রী ডিজিটাল ইন্ডিয়া চালু করেছিলেন। এটি এখন তরুণদের মধ্যে যথেষ্ট জনপ্রিয়তা লাভ করেছে। ডিজিটাল অর্থনীতি এবং বিনিয়োগের ক্ষেত্র প্রসারিত হয়েছে বলেও তিনি উল্লেখ করেন। কেন্দ্রীয় প্রতিমন্ত্রী জানান জীবন এবং শাসন ব্যবস্থায় পরিবর্তন নিয়ে আসার ক্ষেত্রে প্রযুক্তির উল্লেখযোগ্য ভূমিকা লক্ষ্য করা গেছে। কোনো দুর্নীতি, কোনো বিলম্ব ছাড়াই প্রতিটি সুবিধাভোগীর ব্যাঙ্ক অ্যাকাউন্টে সরাসরি নগদ হস্তান্তর সম্ভবপর হয়েছে। ভারত বিশ্বের সবচেয়ে দ্রুত ক্রমবর্ধমান অর্থনীতির দেশ বলে উল্লেখ করে শ্রী চন্দ্রশেখর স্টার্ট-আপ এবং উদ্ভাবনী ইকো ব্যবস্থাপনার কথা তুলে ধরেন। তিনি বলেন, ভারত এখন ১০০টি ইউনিকর্ন তৈরি করেছে। বিশ্বের অন্য দেশের তুলনায় ভারতে সবচেয়ে বেশি সরাসরি প্রত্যক্ষ বিদেশী বিনিয়োগ হয়েছে বলেও উল্লেখ করেন তিনি।
গত এক বছরে কেন্দ্রীয় সরকার তথ্য প্রযুক্তি ও বৈদ্যুতিক ক্ষেত্রে প্রায় ১০ লক্ষ নতুন কর্মসংস্থানের সুযোগ তৈরি করেছে বলে শ্রী চন্দ্রশেখর জানান। ডিজিটাল দক্ষতা এবং ডিজিটাল প্রশিক্ষণের অধিকারী শিক্ষার্থীরা এই নতুন ভারতে চাকরি ও উদ্যোক্তা ক্ষেত্রে একাধিক সুযোগ সুবিধা পাচ্ছেন বলেও তিনি জানান। কেন্দ্রীয় প্রতিমন্ত্রী বলেন, এখন নতুন ভারতের অর্থ হল নতুন সমৃদ্ধি, নতুন সুযোগ সুবিধা। আগামী দিনে নাগাল্যান্ড, কোহিমা, ডিব্রুগড়, জোড়হাট বা দেশের যে কোনো জায়গায় ইউনিকর্নগুলি স্থান পেতে পারে। কেন্দ্রীয় প্রতিমন্ত্রী বলেন, ভারতের ভবিষ্যৎ হলো প্রযুক্তি নির্ভর। আগামী ১০ বছরে দেশের প্রযুক্তি ক্ষেত্রে আরও উন্নতিসাধন হবে। তাই নাগাল্যান্ড, আসাম বা উত্তর-পূর্বের অন্য কোনো অঞ্চলের যুবরা এই ডিজিটাল ইন্ডিয়া বিপ্লবে সামিল হতে পারেন। দেশে এখন ৪০০ বিলিয়ন ডলারেরও বেশি মূল্যের বৈদ্যুতিন সামগ্রী উৎপাদন করা হচ্ছে। আগামী দিনে এর পরিমান আরও বৃদ্ধি পাবে বলেও তিনি জানান।
শ্রী রাজীব চন্দ্রশেখর এদিন ডিজিটাল দক্ষতা তৈরি এবং বর্তমান শিল্পের চাহিদা অনুযায়ী প্রযুক্তি ক্ষেত্রে দক্ষতা বৃদ্ধির জন্য এনইসিবি২.০ প্রকল্পের সূচনা করেছেন। এর আগে কেন্দ্রীয় প্রতিমন্ত্রী ডিমাপুরের নাগাল্যান্ড টুল রুম অ্যান্ড ট্রেনিং সেন্টার পরিদর্শন করেন। তিনি ডিমাপুরে আইআইএসসি ট্রেনিং সেন্টার ঘুরে দেখেন।
CG/SS/SKD/
(Visitor Counter : 79
কেন্দ্রীয়মন্ত্রিসভা
৩ লক্ষ টাকা পর্যন্ত স্বল্পমেয়াদি কৃষিঋণের ক্ষেত্রে বার্ষিক ১.৫ শতাংশ হারে সুদের ওপর ভর্তুকি দেওয়ার প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ১৭ আগস্ট ২০২২
স্বল্পমেয়াদে কৃষিঋণ প্রদানকারী সবক’টি আর্থিক প্রতিষ্ঠানের অনুকূলে সুদের ওপর ১.৫ শতাংশ হারে ভর্তুকি সহায়তাদানের বিষয়টিতে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই মর্মে এক সিদ্ধান্ত গৃহীত হয়। এর ফলে, সরকারি ও বেসরকারি ক্ষেত্রের ব্যাঙ্ক, স্মল ফিনান্স ব্যাঙ্ক, আঞ্চলিক গ্রামীণ ব্যাঙ্ক, সমবায় ব্যাঙ্ক এবং কম্পিউটারচালিত প্যাক্সগুলি ২০২২-২৩ থেকে ২০২৪-২৫ পর্যন্ত কৃষকদের ৩ লক্ষ টাকা পর্যন্ত স্বল্পমেয়াদে ঋণ দিলে এই ভর্তুকি সহায়তা লাভ করবে। এজন্য ২০২২-২৩ থেকে ২০২৪-২৫ পর্যন্ত সময়কালে অতিরিক্ত ৩৪,৮৫৬ কোটি টাকার বাজেট সংস্থানের প্রয়োজন।
এই ভর্তুকি সহায়তা বৃদ্ধির ফলে একদিকে যেমন দেশের কৃষিক্ষেত্রে ঋণের যোগান নিরবচ্ছিন্ন রাখা যাবে, অন্যদিকে তেমনই আঞ্চলিক গ্রামীণ ব্যাঙ্ক ও সমবায় ব্যাঙ্ক সহ ঋণ প্রদানকারী বিভিন্ন প্রতিষ্ঠানের আর্থিক বনিয়াদ ও সম্ভাব্যতাও নিশ্চিত করা যাবে। ফলে লাভবান হবে দেশের গ্রামীণ অর্থনীতি। এর আরও একটি সুফল হল, তহবিল গড়ে তোলার খরচও পুষিয়ে নিতে পারবে সংশ্লিষ্ট ব্যাঙ্কগুলি। ফলে, কৃষকদের চাহিদামতো আরও বেশি করে স্বল্পমেয়াদি ঋণ সহায়তাদানের বিষয়টিও নিশ্চিত করা যাবে। এছাড়াও, পশুপালন, দুগ্ধোৎপাদন, হাঁস-মুরগী পালন, মৎস্যচাষ সহ গ্রামীণ অর্থনীতির অন্যান্য ক্ষেত্রগুলিতে কর্মসংস্থানের সুযোগ সৃষ্টিরও প্রসার ঘটবে।
PG/SKD/DM
(
পর্যটনমন্ত্রক
স্বাধীনতার ৭৫তম বর্ষ পূর্তিতে শ্রীনগরের ডাল লেক-এ ৭,৫০০ বর্গ ফুটের ত্রিবর্ণ রঞ্জিত জাতীয় পতাকার উত্তোলন
নয়াদিল্লি, ১৫ আগস্ট ২০২২
স্বাধীনতার ৭৫তম বর্ষ পূর্তিতে ‘আজাদি কা অমৃত মহোৎসব’-এর অঙ্গ হিসেবে শ্রীনগরের ডাল লেক-এ কেন্দ্রীয় পর্যটন মন্ত্রকের উত্তরাঞ্চলীয় শাখা, শ্রীনগরের ইনস্টিটিউট অফ হোটেল ম্যানেজমেন্ট এবং দার্জিলিং-এর হিমালয়ান মাউন্টেনিয়ারিং ইনস্টিটিউট যৌথভাবে ৭,৫০০ বর্গ ফুটের ত্রিবর্ণ রঞ্জিত জাতীয় পতাকার উত্তোলন করেছে। পতাকা সহ আনুষঙ্গিক সরঞ্জামের মোট ওজন ৮০-৮৫ কেজি। জম্মু-কাশ্মীরের উপ-রাজ্যপাল শ্রী মনোজ সিনহা এই ঐতিহাসিক অনুষ্ঠানে প্রধান অতিথি হিসেবে উপস্থিত ছিলেন। শ্রী সিনহা অনুষ্ঠানে কেন্দ্রশাসিত অঞ্চলে আগামী ২৫ বছরের উন্নয়নের রূপরেখা সম্পর্কে আলোচনা করেন।
পতাকাটি এর আগে ভারত ছাড়ো আন্দোলন-এর ৮০ বছর পূর্তি উপলক্ষে এ মাসের ৮ তারিখে দার্জিলিং-এ উত্তোলন করা হয়। ২০২১ সালের এপ্রিল মাসে সিকিমে এই পতাকা প্রথম উত্তোলিত হয়। পরবর্তীকালে গত বছর ১৫ আগস্ট কলকাতার ভিক্টোরিয়া মেমোরিয়াল হল এবং ৩১ অক্টোবর গুজরাটের স্ট্যাচু অফ ইউনিটিতে এই পতাকা উত্তোলন করা হয়েছে। এরপর সেটি দক্ষিণ মেরুতে নিয়ে যাওয়া হয়। এই প্রথম দক্ষিণ মেরুতে কোন দেশের এত বড় জাতীয় পতাকা প্রদর্শিত হল, যা এক নতুন নজির সৃষ্টি করেছে।
সুবৃহৎ এই পতাকাটি উত্তোলনের সময় বিভিন্ন বিষয়ে খেয়াল রাখা হয়েছে। উঁচু জায়গায় বাতাসের গতিবেগ বেশি এবং প্রবল ঠান্ডার বিষয়টি বিবেচনা করে পতাকাটি তৈরি করা হয়েছে। অনুষ্ঠানে কেন্দ্রীয় পর্যটন মন্ত্রকের পূর্বাঞ্চলীয় নির্দেশক শ্রী অনিল ওরাঁও উপ-রাজ্যপালকে স্বাগত জানিয়ে ডাল লেক-এ জাতীয় পতাকা উত্তোলনের তাৎপর্য ব্যাখ্যা করেন। এছাড়াও সরকারের বিভিন্ন দপ্তরের উচ্চপদস্থ আধিকারিকরা অনুষ্ঠানে যোগ দেন।
PG/CB/DM/
(Visitor Counter : 118